อธิบดีกรมการค้าภายใน ระบุโครงการบัตรสวัสดิการแห่งรัฐจะเดินหน้าต่อหรือไม่นั้น ขึ้นอยู่กับนโยบายรัฐบาลใหม่ ชี้ร้านโชว์ห่วยและผู้ผลิตสินค้าในท้องถิ่น ทำให้เกิดเงินหมุนเวียนในระบบกว่า 72,000 ล้านบาท
นายวิชัย โภชนกิจ อธิบดีกรมการค้าภายใน เปิดเผยความคืบหน้าโครงการบัตรสวัสดิการแห่งรัฐ ว่า โครงการจะเดินหน้าต่อหรือไม่นั้นขึ้นอยู่กับนโยบายของรัฐบาลชุดใหม่ โดยในช่วงเวลาที่ผ่านมา โครงการนี้ถือว่าเป็นประโยชน์ เพราะสามารถช่วยลดค่าครองชีพผู้มีรายได้น้อยถึง 14.5 ล้านคนให้มีความเป็นอยู่ที่ดีขึ้น สามารถช่วยเหลือผู้มีรายได้น้อย ผู้ผลิตสินค้าท้องถิ่น และร้ายค้ารายย่อย ซึ่งปัจจุบันมีการใช้จ่ายบัตรผ่านบัตรในธงฟ้าประชารัฐ ทั้งสิ้นกว่า 70,000 ร้านค้า เฉลี่ยเดือนละ 4,000 ล้านบาท และตั้งแต่ดำเนินโครงการตั้งแต่เดือนตุลาคม 2561-ปัจจุบัน มียอดการใช้จ่ายเงินสวัสดิการแห่งรัฐ หมุนเวียนในระบบเศรษฐกิจแล้วกว่า 72,000 ล้านบาท         นอกจากนี้ ยังช่วยสร้างความเข้มแข็งให้กับน้านค้าขนาดเล็ก หรือ ร้านโชว์ห่วยในชุมชนฟื้นตัวจากเดิมที่ภาพรวมธุรกิจติดลบร้อยละ 4 กลับมาขยายตัวได้ที่ร้อยละ 2-3 ต่อปี และเชื่อว่าหากโครงการนี้สามารถเดินหน้าต่อไปได้จะมีผลดีต่อผู้มีรายได้น้อย และร้านโชว์ห่วยให้มีความเข้มแข็งจากการที่ผู้ถือบัตรเข้าไปซื้อสินค้าเพิ่มขึ้น#กรมการค้าภายใน  #โครงการบัตรสวัสดิการแห่งรัฐ  #สำนักข่าว #กรมประชาสัมพันธ์